Australian avoin tennisturnaus 2011

Vuoden 2011 Australian avoin tennisturnaus pelattiin 17. tammikuuta – 30. tammikuuta 2011 Melbournessa. Se oli kaikkiaan 99:s Australian avoin tennisturnaus ja vuoden ensimmäinen Grand Slam -turnaus. Kaksinpelien puolustavat mestarit olivat miehissä Sveitsin Roger Federer ja naisissa Yhdysvaltojen Serena Williams. Nelinpelien puolustavat mestarit olivat miehissä Yhdysvaltojen Bob Bryan ja Mike Bryan ja naisissa Yhdysvaltojen Serena Williams ja Venus Williams. Sekanelinpelin puolustava mestaripari oli Zimbabwen Cara Black ja Intian Leander Paes. Naisten kaksinpeliturnauksen voitti ensimmäistä kertaa urallaan Kim Clijsters. Finaalissa hän voitti kiinalaisen Li Nan. Miesten kaksinpelin Australian avoimissa voitti toista kertaa urallaan Serbian Novak Đoković. Finaalissa hän voitti Andy Murrayn. == Poisjäännit == Juan Carlos Ferrero jätti turnauksen väliin, koska hän ei ole toipunut vielä polvi -ja ranneleikkauksista. Naisten puolustava mestari Serena Williams joutui jättämään turnauksen väliin jalkavamman takia. Myös välieriin edellisenä vuonna päässyt Zheng Jie joutui jättämään turnauksen väliin rannevaivan takia. == Tapahtumia == Naisten kolmannen kierroksen ottelussa Venus Williams joutui luovuttamaan jo ensimmäisen pelatun pisteen jälkeen Andrea Petkovicia vastaan loukkaantumisen takia. Kolmannella kierroksella jatkosta putosi myös viime vuoden finalisti Justine Henin, joka hävisi Svetlana Kuznetsovalle. Naisten neljännen kierroksen ottelu Svetlana Kuznetsovan ja Francesca Schiavonen välillä kesti neljä tuntia ja 44 minuuttia. Siitä tuli naisten kaikkien aikojen pisin ottelu Grand Slam -turnauksissa. Schiavone vei ottelun voiton lopulta lukemin 6–4, 1–6, 16–14. Ottelun päättänyt kolmas erä kesti tasan kolme tuntia. Naisten maailmanlistan ykkönen Caroline Wozniacki ei pystynyt vieläkään voittamaan ensimmäistä grand slamiaan, kun hän hävisi välierässä kiinalaiselle Li Nalle. Li teki samalla historiaa pääsemällä ensimmäisenä kiinalaisena grand slam -turnauksen kaksinpelin finaaliin. Miesten neljännen kierroksen ottelussa ukrainalainen yllättäjä Aleksandr Dolgopolov pudotti jatkosta viidenneksi sijoitetun Robin Söderlingin. Puolivälierissä yksi turnauksen suurimmista voittajasuosikeista, Rafael Nadal putosi jatkosta hävittyään suoraan kolmessa erässä maanmiehelleen David Ferrerille. Miesten välierässä Novak Đoković voitti Australian avointen hallitsevan mestarin, Roger Federerin suoraan kolmessa erässä ja eteni toisen kerran urallaan Australian avointen finaaliin. == Sijoitetut pelaajat == === Miesten kaksinpeli === # Rafael Nadal (puolivälierät, hävisi David Ferrerille) # Roger Federer (välierät, hävisi Novak Đokovićille) # Novak Đoković (mestari) # Robin Söderling (4. kierros, hävisi Aleksandr Dolgopoloville) # Andy Murray (loppuottelu, hävisi Novak Đokovićille) # Tomáš Berdych (puolivälierät, hävisi Novak Đokovićille) # David Ferrer (välierät, hävisi Andy Murraylle) # Andy Roddick (4. kierros, hävisi Stanislas Wawrinkalle) # Fernando Verdasco (4. kierros, hävisi Tomáš Berdychille) # Mihail Južnyi (3. kierros, hävisi Milos Raonicille) # Jürgen Melzer (4. kierros, hävisi Andy Murraylle) # Gaël Monfils (3. kierros, hävisi Stanislas Wawrinkalle) # Jo-Wilfried Tsonga (3. kierros, hävisi Aleksandr Dolgopoloville) # Nicolás Almagro (4. kierros, hävisi Novak Đokovićille) # Marin Čilić (4. kierros, hävisi Rafael Nadalille) # Mardy Fish (2. kierros, hävisi Tommy Robredolle) # Ivan Ljubičić (3. kierros, hävisi Nicolás Almagrolle) # Sam Querrey (1. kierros, hävisi Łukasz Kubotille) # Stanislas Wawrinka (puolivälierät, hävisi Roger Federerille) # John Isner (3. kierros, hävisi Marin Čilićille) # Marcos Baghdatis (3. kierros, luovutti Jürgen Melzeriä vastaan) # Michaël Llodra (2. kierros, hävisi Milos Raonicille) # Nikolai Davydenko (1. kierros, hävisi Florian Mayerille) # Ernests Gulbis (1. kierros, hävisi Benjamin Beckerille) # Albert Montañés (2. kierros, hävisi Xavier Malisselle) # Juan Mónaco (2. kierros, hävisi Robin Haaselle) # David Nalbandian (2. kierros, hävisi Ričardas Berankisille) # Richard Gasquet (3. kierros, hävisi Tomáš Berdychille) # Viktor Troicki (3. kierros, luovutti Novak Đokovićia vastaan) # Thomaz Bellucci (2. kierros, hävisi Jan Hernychille) # Feliciano López (2. kierros, hävisi Bernard Tomicille) # Guillermo García-López (3. kierros, hävisi Andy Murraylle) === Naisten kaksinpeli === # Caroline Wozniacki (välierät, hävisi Li Nalle) # Vera Zvonarjova (välierät, hävisi Kim Clijstersille) # Kim Clijsters (mestari) # Venus Williams (3. kierros, luovutti Andrea Petkovicia vastaan) # Samantha Stosur (3. kierros, hävisi Petra Kvitoválle) # Francesca Schiavone (puolivälierät, hävisi Caroline Wozniackille) # Jelena Janković (2. kierros, hävisi Peng Shuaille) # Viktoryja Azarenka (4. kierros, hävisi Li Nalle) # Li Na (loppuottelu, hävisi Kim Clijstersille) # Shahar Pe'er (3. kierros, hävisi Flavia Pennettalle) # Justine Henin (3. kierros, hävisi Svetlana Kuznetsovalle) # Agnieszka Radwańska (puolivälierät, hävisi Kim Clijstersille) # Nadja Petrova (3. kierros, hävisi Jekaterina Makarovalle) # Marija Šarapova (4. kierros, hävisi Andrea Petkovicille) # Marion Bartoli (2. kierros, hävisi Vesna Manasievalle) # Anastasija Pavljutšenkova (3. kierros, hävisi Iveta Benešoválle) # Aravane Rezaï (1. kierros, hävisi Barbora Záhlavová- Strýcoválle) # Marija Kirilenko (2. kierros, hävisi Iveta Benešoválle) # Ana Ivanović (1. kierros, hävisi Jekaterina Makarovalle) # Kaia Kanepi (2. kierros, hävisi Julia Görgesille) # Yanina Wickmayer (2. kierros, hävisi Anastasija Sevastovalle) # Flavia Pennetta (4. kierros, hävisi Petra Kvitoválle) # Svetlana Kuznetsova (4. kierros, hävisi Francesca Schiavonelle) # Alisa Kleibanova (2. kierros, hävisi Simona Halepille) # Petra Kvitová (puolivälierät, hävisi Vera Zvonarjovalle) # María José Martínez Sánchez (2. kierros, hävisi Alizé Cornetille) # Alexandra Dulgheru (2. kierros, hävisi Ayumi Moritalle) # Daniela Hantuchová (1. kierros, hävisi Regina Kulikovalle) # Dominika Cibulková (3. kierros, hävisi Caroline Wozniackille) # Andrea Petkovic (puolivälierät, hävisi Li Nalle) # Lucie Šafářová (3. kierros, hävisi Vera Zvonarjovalle) # Tsvetana Pironkova (2. kierros, hävisi Monica Niculesculle) == Lähteet == == Aiheesta muualla == *Viralliset sivut *